
REPUBLIKA HRVATSKA
  Trgovački sud u Zagrebu
    Zagreb, Amruševa 2/II						32. St-4652/2015


U  I M E   R E P U B L I K E  H R V A T S K E
R J E Š E NJ E
	

	Trgovački sud u Zagrebu po sucu pojedincu Biserki Pavičić kao stečajnom sucu po zahtjevu predlagatelja Financijska agencija, RC Zagreb, Podružnica Zagreb, Trg svibanjskih žrtava 1995. 1, Zagreb, radi pokretanja skraćenog stečajnog postupka nad dužnikom  INTER CONFIDA d.o.o., Zagreb, Putine 3A, OIB:19582286933, MBS:080569542 dana 13. srpnja  2016. godine

r  i j e š i o   j e

	Obustavlja se skraćeni stečajni postupak  nad dužnikom  INTER CONFIDA d.o.o., Zagreb, Putine 3A, OIB:19582286933, MBS:080569542.

Obrazloženje

	Povodom prijedloga za skraćeni stečajni postupak stečajni dužnik INTER CONFIDA d.o.o. iz Zagreba obavijestio je sud da stečajni dužnik  ima imovine koja se sastoji od nekretnina upisanih u zemljišnim knjigama Općinskog suda u Rijeci – zemljišno knjižni odjel Rab iz zk. ul. 2115, kč. br. 276/1, određeni podulošci, sve u k.o. Rab – Mundanije.
	S obzirom da nisu ispunjene pretpostavke za istodobno otvaranje i zaključenje stečajnog postupka, u smislu odredbe čl. 431 st1 Stečajnog zakona, to je doneseno ovo rješenje o obustavi, primjenom čl. 433 Stečajnog zakona.
	Po pravomoćnosti ovog rješenja pokrenut će se redovni stečajni postupak. 


U Zagrebu, 13. srpnja 2016. godine

Sudac
Biserka Pavičić v.r.

POUKA O PRAVNOM LIJEKU:
Protiv ovog rješenja, nezadovoljna stranka može uložiti žalbu Visokom trgovačkom sudu RH u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku.
Za točnost otpravka
ovlašteni službenik:
Željka Rončević

